**У С Т А В**

На Народно читалище”Христо Ботев-Комарево”-1927г.

с.Комарево,общ.Бяла Слатина,обл.Враца

/НАСТОЯЩИЯТ УСТАВ Е ИЗМЕНЕН И ДОПЪЛНЕН СЪГЛАСНО &34 ОТ ЗАКЛЮЧИТЕЛНИТЕ И ПРЕХОДНИТЕ РАЗПОРЕДБИ КЪМ ЗАКОНА ЗА НАРОДНИТЕ ЧИТАЛИЩА.(ОБН. –ДВ,БР. 42 ОТ 2009ГОД.)НА ИЗВАНРЕДНО ОБЩО СЪБРАНИЕ ПРОВЕДЕНО НА 06.04.2010ГОД.

**с.Комарево**

**2010 година**

**ГЛАВА ПЪРВА**

**ЦЕЛИ**

**Чл.1** Народно читалище „ХристоБотев-1927”с.Комарево е създадено през 1927г.Чрез свята многостранна народно полезна дейност цели да разпространява и създава сред жителите на с.Комарево културни дейности.То допринася за съхранението и развитието на българските традиции и бит,за развитието на театралното,музикалното,художественото и други изкуства,библиотечно дело,за осъществяване на културна дейност в селото.

**ГЛАВА ВТОРА**

**Средства за постигане на целите**

**Чл.2** За постигане на целите си Народно читалище”Христо Ботев-Комарево”урежда:свободен достъп до обществена библиотека,в която се събира,съхранява,организира и предоставя за ползване на библиотечен фонд.

**ГЛАВА ТРЕТА**

**Състав на читалището**

**Чл.3** Член на читалище”Хр.Ботев-Комарево” може да бъде всеки български гражданин без разлика на пол,образование,имотно състояние,вероизповедание и етническо самосъзнание,който спазва устава на читалището и законите на страната,участва активно в читалищния живот и не е поставен под запрещение.

**/1/** Членовете на Народно читалище”Хр.Ботев-Комарево” са индивидуални.

**/2/** Индивидуални членове са български граждани,те биват действителни и спомагателни.

**1**.Действителни членове са дееспособни лица,плащат редовно определения от настоятелството членски внос и имат право на глас.

**2**.Спомагателни членове са лица до осемнадесет години,нямат право да избират и да бъдат избирани в читалищното настоятелство,но имат съществен глас.

**ГЛАВА ЧЕТВЪРТА**

**Управление на читалището**

**Чл.4** Народно читалище”Христо Ботев-1927 ” се управлява от общото събрание,настоятелството,председател и проверителна комисия.

**Чл.5** Текущата дейност на читалището се организира от секретар,който се назначава от председателя по решение на настоятелството.

**Чл.6** Върховен ръководен орган на читалището е общото събрание.То се състои от всички действителни членове на читалището.

**Чл.7**/1/ Общото събрание:

1.изменя и допълва устава

2.избира и освобождава членове на настоятелството,председателя и проверителната комисия

3.приема вътрешни актове,регламентиращи дейността на читалището

4.приема бюджета на читалището

5.определя основни насоки на дейността на читалището

**6**.взема решение за членовете на читалището в читалищни сдружения и в Съюза на народните читалища.

**7**.изключва членове на читалището.

**8**.приема годишни отчети до 30 март.

**9**.отменя решения на органите на читалището.

**10**.взема решения за прекратяване на читалището.

**11**.отнася до съда незаконосъобразни решения на ръководни органи.

**12.**определя размера на годишния членски внос.

**/2/**Решенията на общото събрание са задължителни за другите органи на читалището.

**Чл.8**/**1/** Редовно общо събрание се свиква от настоятелството най малко един път в годината

**/2/**Извънредно общо събрание може да бъде свикано по решение на настоятелството,по искане на проверителната комисия или на една трета от членовете на читалището с право на глас.

**/3/** При отказ на настоятелството да свика общо събрание,до 15 дни от постъпването на искането на проверителната комисия или една трета от членовете с право на глас могат да свикат извънредно общо събрание от свое име.

**Чл.9**/1/Решенията на общото събрание се взимат с мнозинство от половината от присъстващите действителни членове

**/2**/Решение за прекратяването на читалището,промяна на устава,отмяна на решения на ръководните органи,изключване на членове се взимат с мнозинство от 2/3 на действителни членове.

/**3**/Две трети от действителните гласове мога да предявят иск в съда за отмяна на решение на общото събрание,ако то противоречи на закона за Народните читалища или устава.

**Чл.10** Общото събрание се свиква с покана,съдържаща дневния ред на събранието,мястото и първоначалният час за провеждането.Поканата се дава на действителните гласове и се залепва на вратата на читалището и на общо достъпни места в с.Комарево седем дни преди датата на събранието.

**Чл.11** Общото събрание е редовно ако присъстват повече от половината действителни членове.При липса на кворум събранието се отлага с 1 час.Тогава събранието е законно,ако на него присъстват не по-малко от една трета от членовете при редовно общо събрание и не по малко от половината плюс един от членовете при извънредно общо събрание.

**Чл.12** Изпълнителен орган на читалището е настоятелството,която се състои най малко от трима членове и се избира от общо събрание за срок от три години.Членовете на настоятелството да нямат родствени връзки по права или съребрена линия до четвърта степен включително.

**Чл.13 /1/** Настоятелството:

**1**.свиква общо събрание.

**2**.осигурява изпълнението на решенията общото събрание

**3**.приема проекта за бюджета на читалището и го внася в общото събрание.

**4**.утвърждава щата на читалището.

**5**.взема решения за секретаря и утвърждава длъжностната му характеристика.

**6**.приема месечни финансови отчети на читалището.

**7**.внася годишен отчет за дейността и годишен финансов отчет в общото събрание.

**8**.приема решения за разпореждане със собствено или предоставено за ползване имуществена читалището,както и за бракуването и замяна на движими вещи в читалището.

/**2/**Настоятелството приема решения в заседание с повече от поливната от гласовете на членовете.

**/3/**При липса на кворум и при необходимост от неотложни действия,решения се взимат извън заседание с подписи „за” и „против” на членовете на Настоятелството в протокола,след изписаните решения Решенията са законни ако са на лице всички подписи на членовете „за” решенията без забележки.

**Чл.14** Председателя на читалището е член на настоятелството и се избира от общото събрание за срок от три години.

**Чл.15** Председателя на читалището:

**1**.организира дейността на читалището съобразно законите на страната и устава на читалището и решенията на общото събрание.

**2**.председателства читалището заедно и поотделно със секретаря.

**3**.свиква и ръководи заседания на настоятелството

**4**.ежегодно до 10 ноември прави предложения до кмета на общината за дейността на читалището за следващата година.

**5**.отчита дейността си пред настоятелството

**6.**сключва и прекратява трудови договори със служители на читалището съобразно с бюджета и щата по решение на настоятелството.

**7**.председателствува общи събрания

**Чл.16** **/1/**Секретаря на читалището е щатния организатор на дейността му.Секретаря се назначава на безсрочен трудов договор съгласно КТ и решение на настоятелството и може да се уволнява само при спазване на изискванията на КТ,след мотивирано решение на настоятелството.С изтичане на мандата на едно настоятелство договора с едно секретаря не се прекратява.

**/2/**Секретаря не може да е в роднинска връзка с членовете на настоятелството и на проверителната комисия по права и по съребрена линия до четвърта степен,както и да бъде съпруг/съпруга на председателя на читалището.

**Чл.17 /1/**Секретаря на читалището п

**1**.организира изпълнението на решенията на настоятелството,включително решенията за изпълнение на бюджета

**2**.организира текуща и допълнителна дейност

**3**.представлява читалището заедно и поотделно със председателя

**/2/**секретаря на читалището участва в заседания на настоятелството с права на съвещателен глас

**Чл.18/1/**Проверителната комисия се избира от общото събрание в състав от трима членове за срок от три години

**/2/**Членовете на проверителната комисия не могат да бъдат в трудово правни отношения с читалището или да бъдат роднини на членовете на настоятелството по права линия съпрузи,братя,сестри и роднини по сватовство от първа степен.

**/3/**Проверителната комисия осигурява контрол върху дейността настоятелството,председателя,зам.председателя на читалището по спазване на закона,устава и решенията на общото събрание и прави ревизия на изразходваните средства в края на годината.

**/4/**Председателя на ревизионната комисия дава отчет за извършената ревизия в началото на всяка година пред настоятелството и пред отчетното събрание.При констатирани нарушения проверителната комисия уведомява общото събрание и органите на прокуратурата.

**Чл.19** За членове на проверителната комисия и настоятелството не могат да бъдат избирани лица които са осъждани на лишаване от свобода и престъпления от общ характер.

**Чл.20** Членовете на настоятелството,включително председателя и секретаря,подават декларации за конфликт на интереси при условията и по реда на Закона за предотвратяване и разкриване на конфликт на интереси.

**ГЛАВА ПЕТА**

**Имущество и финансиране**

**Чл.21** Имуществото на Народно читалище”Хр.Ботев-Комарево” се състои от право на собственост и други вещни права,вземания, ценни книжа и др.права и задължения.

**Чл.22** Народно читалище”Хр.Ботев-Комарево”набира финансови средства от:

1.Субсидия от държавния и общинския бюджет.

2.Наеми от движимо и недвижимо имущество.

3.Културно просветна дейност.

4.Членски внос.

**Чл.23 /1/** Под никакъв предлог не може да се ипотекира движимо и недвижимо имущество на читалището.

**/2/** Настоятелството няма право да предоставя собствено или ползвано от читалището имущество възмездно или безвъзмездно:

1. За хазартни игри и нощни заведения
2. За дейност на нерегистрирани по Закона за вероизповеданията религиозни общности и юридически лица с нестопанска цел на такива общности.
3. За постоянно ползване от политически партии и организации
4. На председателя,секретаря,членовете на настоятелството и проверителна комисия и на членовете на техните семейства.

**/3**/Движими вещи могат да бъдат бракувани или заменяни с по-доброкачествени само по решение на настоятелството.

**Чл.24/1/** Месечните отчети за разходите се одобряват с решение на настоятелството.

**/ 2/**Читалищното настоятелство за изготвя годишен отчет за приходите о разходите,който се приема от общото събрание.Отчетът за изразходваните средства се представят в общината до 30 март на следващата година.

**ГЛАВА ШЕСТА**

**Основни положения**

**Чл.25** Народно читалище” Хр.Ботев-Комарево” членува в Съюза на народните читалища

**Чл.26** Народно читалище „Христо Ботев-1927” има кръгъл печат със седалище с.Комарево

**Чл.27** Народно читалище „Хр.Ботев-Комарево” е юридическо лице с нестопанска цел